Prezident 13 senatorni tayinladi: ular orasida madaniyat vaziri bor, ammo Rustam Inoyatov yo‘q

O‘zbekiston Konstitutsiyasining 77-moddasida Senatning 16 nafar a’zosi fan, san’at, adabiyot, ishlab chiqarish sohasida hamda davlat va jamiyat faoliyatining boshqa tarmoqlarida katta amaliy tajribaga ega bo‘lgan hamda alohida xizmat ko‘rsatgan eng obro‘li fuqarolar orasidan Prezident tomonidan tayinlanishi belgilangan.
Xalqaro press-klubning xabar berishicha, Shavkat Mirziyoyev tomonidan imzolangan Oliy Majlis Senati a’zolarini tayinlash to‘g‘risidagi farmon bilan 13 nafar senator tayinlangan. E’tiborli tomoni, ulardan ikki nafari hukumat a’zosi, yana ikki nafari esa Prezident administratsiyasi vakili. Tayinlangan 13 nafar senator ro‘yxati quyidagicha:
Senatning avvalgi tarkibida bo‘lgan tayinlangan senatorlardan faqat Elmira Bositxonova, Mirakbar Rahmonqulov, Quvondiq Sanaqulov va Sodiq Safoyev qayta tayinlangan. Avvalgi tarkibda tayinlanganlar qatorida bo‘lgan Samarqand viloyat xotin-qizlar qo‘mitasi raisi Gavhar Alimova va Senat raisi Tanzila Norboyeva bu safar mos ravishda Samarqand viloyati va Toshkent shahar kengashlaridan parlament yuqori palatasiga saylandi.
Avvalgi tarkibda Senatning Yoshlar, madaniyat va sport masalalari qo‘mitasi raisi bo‘lgan Iqbol Mirzo 2019-yilgi parlament saylovlarida Qonunchilik palatasiga saylandi. 17-yanvar holatiga ko‘ra, Aysenam Alliyarova, Mahamadjon Zufarov, Rustam Inoyatov, Xolidjon Komilov, Qahramon Quronboyev, Valeriy Tyan va Aleksandr Farmanovning parlamentdagi faoliyati tugadi — ular Senatning avvalgi tarkibida tayinlangan senatorlar sifatida faoliyat olib borgan edi.
 Inoyatovni kuldirayotgan Quronboyev, charchagan Ortiqxo‘jayev, xayolga berilgan Shodmonov. Senatning 24-yalpi majlisidan fotoreportaj
Kuzatuvchilarning ta’kidlashicha, hukumat a’zolarining senator etib tayinlanishi biroz g‘alati ko‘ringani bilan, aslida yangilik emas, ammo yangi Senat a’zolari qatorida, masalan, madaniyat vaziri Baxtiyor Sayfullayevning bo‘lishi uning yangi hukumat tarkibidan chiqarilishini, madaniyat vaziri o‘zgarishini anglatishi ham mumkin. Senatning qolgan uch a’zosi qachon tayinlanishi esa hozircha noma’lum.
Avvalroq, 17-yanvar kuni O‘zbekistonning 14 ta hududidan olti nafardan senator saylangani haqida xabar berilgan edi. Yangilangan Senatning ilk majlisi 20-yanvarga belgilangan.
 12 ta viloyatdan saylangan senatorlar ro‘yxati e’lon qilindi